ĮREGISTRUOTA

**Vilniaus universitetas Ekonomikos ir verslo administravimo fakultetas**

**VU Ekonomikos ir verslo administravimo fakulteto prodekanė**

**Doc. dr. Roma Adomaitienė**

**\_\_\_\_\_\_\_\_\_\_\_\_\_\_\_\_\_\_**

(parašas)

STUDENTO PROFESINIO PRAKTINIO MOKYMO SUTARTIS Nr.

201  m.          d.

Vilnius

**Vilniaus universiteto Ekonomikos ir verslo administravimo fakultetas** (toliau – aukštoji mokykla), atstovaujamas EVAF atstovės prodekanės doc. dr. Romos Adomaitienės, veikiančio pagal Vilniaus universiteto statutą, ir **(institucijos, įmonės, priimančios atlikti praktiką, pavadinimas)** (toliau – institucija, įmonė), atstovaujama **(vardas ir pavardė, pareigos)**, veikiančio pagal **(institucijos įsakymas)**, bei bakalauro nuolatinių studijų **ekonomikos** programos **tarptautinės ekonomikos** atšakos 4 kurso studentas(-ė) **(studento(-ės) vardas, pavardė)**, gimęs(-usi) **(gimimo data)**, gyvenantis(-i) **(nuolatinės gyvenamosios vietos adresas)**, vadovaudamiesi Lietuvos Respublikos teisės aktais, sudaro šią sutartį:

**I. BENDROSIOS NUOSTATOS**

1. Ši sutartis sudaroma visam profesinės praktikos (toliau – praktika) institucijoje, įmonėje laikotarpiui.

2. Studentas atlieka praktiką pagal aukštosios mokyklos parengtą praktikos programą. Vadovaujantis praktikos programa šioje sutartyje nurodoma:

2.1 praktikos tikslas: – įtvirtinti ir tobulinti pagal studijų programą sukauptas žinias, kompetencijas bei gebėjimus praktinėje profesinėje veikloje.;

2.2 turinys:

Išnagrinėti verslo įmonės (institucijos) veiklos organizacinę struktūrą, principus, misiją, strateginius tikslus ir uždavinius, išryškinant jų svarbą Lietuvos ekonomikai.

Išanalizuoti įmonės (institucijos) veiklos specifiką, kelerių paskutinių metų rezultatus ir atskleisti svarbiausius sprendžiamus operatyvinio bei strateginio pobūdžio klausimus, atsižvelgiant į globalios rinkos sąlygas.

Ištirti organizacijos ar įmonės tarptautinę ekonominę aplinką ir plėtros tendencijas.

Pateikti pagrįstas išvadas ir suformuluoti pasiūlymus, kaip pagerinti įmonės (institucijos) veiklą, bei esamų problemų sprendimo būdus (projektus).

Parengti ir apginti praktikos ataskaitą.

2.3 praktikos trukmė – 2018 m. vasario mėn. 05 d. – gegužės mėn. 03 d.

2.4 kitos praktikos atlikimo sąlygos ir tvarka: .

**II. AUKŠTOSIOS MOKYKLOS TEISĖS IR ĮSIPAREIGOJIMAI**

3. Aukštoji mokykla įsipareigoja:

3.1 užtikrinti studento, siunčiamo atlikti praktikos, būtiną praktikai teorinį ir praktinį parengimą;

3.2 kontroliuoti studento praktikos eigą ir prireikus kartu su institucijos, įmonės atsakingais darbuotojais (arba valstybės institucijos atsakin­gais valstybės tarnautojais) operatyviai spręsti iškilusias problemas suteikiant studentui reikalingą pagalbą;

3.3 parengti praktikos planą ir jį suderinti su institucijos, įmonės praktikos vadovu;

3.4 skirti praktikos vadovą – aukštosios mokyklos dėstytoją.

4. Aukštoji mokykla turi teisę atšaukti studentą iš praktikos, jeigu:

4.1 institucija, įmonė studento praktikai nesuteikia praktikos atlikimo vietos pagal studijų programą;

4.2 studentas padaro praktikos drausmės pažeidimų;

4.3 studentui yra skiriamas atlikti vien tik nekvalifikuotas darbas.

**III. INSTITUCIJOS, ĮMONĖS TEISĖS IR ĮSIPAREIGOJIMAI**

5. Institucija, įmonė įsipareigoja:

5.1 suteikti studentui praktinio mokymo vietą **(praktinio mokymo vietos pavadinimas ir adresas)**, aprūpinti jį praktinio mokymo užduotimis, šioms užduotims atlikti reikiamais dokumentais, neatitraukti studento nuo praktinio mokymo užduočių atlikimo;

5.2 užtikrinti, kad studentui būtų paskirtas kompetentingas institucijos, įmonės praktikos vadovas;

5.3 organizuoti būtinus darbuotojų saugos ir sveikatos bei priešgaisrinės saugos instruktažus;

5.4 vadovaujantis institucijoje, įmonėje veikiančiais darbo tvarkos ir sąlygų nuostatais, užtikrinti studentui darbuotojų saugos ir sveikatos bei higienos normas atitinkančias darbo sąlygas;

5.5 vykdyti studento praktikos apskaitą; pasibaigus praktikai, pateikti atsiliepimą apie studento atliktą praktiką ir jos rezultatus;

5.6 informuoti aukštąją mokyklą apie praktikos drausmės pažeidimus, studento neatvykimą į praktiką;

5.7 papildomi institucijos, įmonės įsipareigojimai – .

6. Institucija, įmonė turi teisę leisti studentui savarankiškai, be praktikos vadovo pagalbos, atlikti jam pavestas funkcijas gaminant prekinę produkciją arba teikiant mokamas paslaugas tik tais atvejais, jeigu institucija, įmonė sudaro su studentu laikinąją darbo sutartį teisės aktų nustatyta tvarka.

**IV. STUDENTO TEISĖS IR ĮSIPAREIGOJIMAI**

7. Studentas įsipareigoja:

7.1 stropiai vykdyti praktinio mokymo užduotis; neatvykus į praktiką institucijoje, įmonėje, nedelsiant pranešti apie tai praktikos vadovui, nurodyti priežastį, o ligos atveju – pateikti gydytojo pažymą;

7.2 laikytis institucijos, įmonės nuostatų (įstatų) ir darbo tvarkos taisyklių pagal darbo tvarkos ir sąlygų nuostatus, laikyti paslaptyje institucijos, įmonės komercines ir kitas paslaptis, jei praktikos metu gaus slaptų ar nepageidaujamų platinti duomenų bei techninių dokumentų;

7.3 tausoti institucijos, įmonės turtą, už padarytą materialinę žalą atsakyti įstatymų nustatyta tvarka;

7.4 laikytis darbuotojų saugos ir sveikatos bei priešgaisrinės apsaugos taisyklių reikalavimų;

7.5 parengti praktikos ataskaitą;

7.6 papildomi studento įsipareigojimai – .

8. Studentas turi teisę:

8.1 gauti iš aukštosios mokyklos praktikos programą bei visą informaciją, susijusią su praktikos atlikimu;

8.2 gauti iš institucijos, įmonės praktikos užduotį (užduotis), darbuotojų saugos ir sveikatos bei kitas praktikai atlikti reikalingas priemones.

**V. BAIGIAMOSIOS NUOSTATOS**

9. Ši sutartis gali būti pakeista tik rašytiniu visų šalių susitarimu. Sutarties pakeitimai yra neatsiejama šios sutarties dalis.

10. Ši sutartis gali būti nutraukiama:

10.1 jei studentas pašalinamas iš aukštosios mokyklos teisės aktų nustatyta tvarka;

10.2 jei studentas šiurkščiai pažeidžia institucijos, įmonės nuostatus (įstatus) ir darbo tvarkos taisykles;

10.3 šalių susitarimu.

11. Sutarties šalis praneša kitoms sutarties šalims apie sutarties nutraukimą ne vėliau kaip prieš **5** darbo dienas.

12. Visi ginčai, kurių sutarties šalys negali išspręsti geranoriškai ir susitardamos, sprendžiami Lietuvos Respublikos teisės aktų nustatyta tvarka.

13. Ši sutartis įsigalioja nuo **201****m.** **d.** ir galioja iki praktikos atlikimo ir visų kitų įsipareigojimų pagal šią sutartį įvykdymo.

14. Ši sutartis sudaryta trimis egzemplioriais, turinčiais vienodą teisinę galią, po vieną kiekvienai sutarties šaliai.

**ŠALIŲ REKVIZITAI**

|  |  |
| --- | --- |
| **Aukštoji mokykla:**  Vilniaus Universitetas  Universiteto g. 3,  LT-01513 Vilnius  Įmonės kodas 211950810  PVM kodas LT 119508113  VU Ekonomikos ir verslo administravimo fakultetas  Saulėtekio al. 9, II rūmai  LT-10222 Vilnius  **Studentas:**  (studento(-ės) vardas, pavardė, telefono numeris, el. paštas) | **Institucija, įmonė:**  (institucijos, įmonės, priimančios atlikti praktiką, pavadinimas, adresas, institucijos kodas)  **Praktikos vadovas:** (papildomai nurodoma – praktikos vadovo pareigos, vardas, pavardė, pareigos, telefono numeris, el. paštas) |

**ŠALIŲ PARAŠAI**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(VU EVAF prodekanė) (institucija, įmonė) (studentas)

**DOKUMENTĄ TIKRINO**

|  |  |  |
| --- | --- | --- |
| Ekonominės politikos katedra | Ona Tamoliūnienė |  |

(parašas)